असम में तृणमूल कांग्रेस के अध्यक्ष द्विपन पाठक पार्टी से ऊपर देश की सुरक्षा को रखते हुए अपनी पार्टी से इस्तीफा दे दिया। तृणमूल कांग्रेस अध्यक्ष ममता बनर्जी ने असम में जारी एनआरसी के अंतिम मसौदे के जारी होने के बाद इसकी खूब आलोचना की और देश की सुरक्षा को ताक पर रखते हुए अवैध बांग्लादेशी घुसपैठियों के पक्ष में मुखर रहीं। इस तथ्य से ममता बनर्जी भी अनजान नहीं कई अवैध अप्रवासी आतंकी संगठन से मिले हैं और इसका खुलासा कई बार ख़ुफ़िया एजेंसियों ने किया है। ममता बनर्जी के रुख को देखते हुए असम में तृणमूल कांग्रेस के अध्यक्ष द्विपन पाठक ने पार्टी से इस्तीफा दिया और ममता के रुख के लिए उनकी आलोचना भी की। उन्होंने कहा कि “ममता एनआरसी ड्राफ्ट को लेकर असम के लोगों को गुमराह कर रही हैं। उन्होंने असम के लोगों के हित के बारे में कभी सोचा ही नहीं।” पाठक ने इससे ममता बनर्जी की तुष्टिकरण की नीति को सामने रखा और खुद इस नीति में शामिल न होकर अपने कर्तव्य का पालन किया।